MABAPI LE RENA
Lenaneo la Thuto ya Beibele
O ka rata go bala sehlogo se ka leleme lefe? %%
Ge Serge a dikologa koloi, o ile a bona monamedi yo a bego a gakanegile e bile a tšhogile gomme a mo tloša mo lefelong la kotsi. Serge o re: “Monamedi yoo o ile a mpotša gore go sa na le banamedi ba bangwe ba babedi ka koloing. Ka nako yeo, dikoloi tše mmalwa di be di šetše di eme. Eupša ka baka la phišo e tseneletšego le kgabo ya mollo, batho ba be ba sa kgone go batamela.”
Baotledi ba mmalwa ba dilori ba ile ba tla ba swere ditimamollo. Ge Serge a ba laela ba ile ba šomiša ditimamollo tša bona go tima koloi yeo go fihlela di fela, gomme kgabo ya tima ka nakwana. Ka tsela e itšego, mootledi o be a kgakgetšwe ka tlase ga koloi. Ka gona Serge le ba bangwe bao ba ilego ba ema lefelong la kotsi, ba ile ba kuka koloi yeo ke moka ba gogela mootledi lefelong leo le bolokegilego.
Serge o thabišwa ke gore o ile a kgona go thuša. “Ke ile ka ikwa ke ikarabela pele ga Modimo wa ka, e lego Jehofa, ka maphelo ao. Seo se nkgotsofatšago le go feta ke gore ke kgonne go thuša batho bao gore ba phologe.”
Ithute ka mo go Oketšegilego
Bahlankedi ba Mmušo ba Leboga Tate le Morwa ka go Phološa Banna ba Bararo Kotsing ya Koloi